cyanic-selkie/wikianc huggingface dataset:
Τσουκουγιόμι
Πηγές
Κατηγορία:Ιαπωνική μυθολογία Κατηγορία:Θεότητες της σελήνης
Έλητας Πάρου
Ο Έλητας είναι χωριό της Πάρου. Βρίσκεται περίπου 2 χλμ. Α.ΒΑ. της πρωτεύουσας Παροικιάς, στο δρόμο προς Μαράθι, σε υψόμετρο 100 μέτρα. Διοικητικά ανήκει στο Δημοτικό διαμέρισμα Πάρου. Το 1971 είχε 63 κατοίκους, το 1981 είχαν μειωθεί στους 25. Με την τουριστική όμως ανάπτυξη της νήσου ο πληθυσμός του Ελήτα στη τελευταία απογραφή (2001) ήταν 112 κάτοικοι.
Ελητας
Σοκ
Η λέξη σοκ είναι γαλλικής προέλευσης και μπορεί να αναφέρεται σε:
Κατηγορία:Αποσαφήνιση
Όργανο
Το όργανο αποτελεί λέξη με πολλαπλές σημασίες. Η λέξη "όργανο" μπορεί να αναφέρεται στα εξής:
Δείτε επίσης
Κατηγορία:Αποσαφήνιση
Κυβέρνηση Καραμανλή
Με τον όρο Κυβέρνηση Καραμανλή αναφέρονται οι κυβερνήσεις του Κώστα Καραμανλή
και οι κυβερνήσεις του θείου του Κωνσταντίνου Γ. Καραμανλή:
Μπλου Έντουαρτς
Ο Θίοντορ «Μπλου» Έντουαρτς (γεννήθηκε 31 Οκτωβρίου 1965) είναι Αμερικανός πρώην καλαθοσφαιριστής. Έχει ύψος 1,93 μ. και αγωνιζόταν τόσο ως σούτινγκ γκαρντ όσο και ως σμολ φόργουορντ.
Επαγγελματική καριέρα
Τη διετία 1992-94 αγωνίστηκε με τους Μιλγουόκι Μπακς, ενώ την περίοδο 1994-95 αγωνίστηκε με τους Μπόστον Σέλτικς.
Το 1995 επέστρεψε για πολύ λίγο στη Γιούτα Τζαζ ενώ στη συνέχεια μετεγγράφη στους Βανκούβερ Γκριζλς, στους οποίους παρέμεινε για περίπου τρία χρόνια.
Το 1999 πραγματοποίησε ένα πολύ σύντομο πέρασμα από τους Μαϊάμι Χιτ.
Κατά τη διάρκεια του ίδιου έτους, ο Μπλου Έντουαρντς άφησε για πρώτη φορά στην καριέρα του την Αμερική και ταξίδεψε με προορισμό την Ελλάδα και συγκεκριμένα στον Ολυμπιακό Πειραιώς. Στον Ολυμπιακό παρέμεινε για μία αγωνιστική σεζόν (1999-2000), χωρίς ωστόσο να καταφέρει να κατακτήσει κάποιο τίτλο με τους ερυθρόλευκους.
Το καλοκαίρι του 2000 μεταπήδησε στον Αμύντα Δάφνης, στον οποίο παρέμεινε για ένα χρόνο.
Μετά το τέλος της αγωνιστικής περιόδου 2000-01, ο Μλου Έντουαρντς αποφάσισε να ασποσυρθεί από την ενεργό δράση και να βάλει τέλος στην πολυετή καριέρα του.
Πηγές
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Γιούτα Τζαζ Κατηγορία:Καλαθοσφαιριστές Μιλγουόκι Μπακς Κατηγορία:Καλαθοσφαιριστές Μπόστον Σέλτικς Κατηγορία:Καλαθοσφαιριστές Μέμφις Γκρίζλις Κατηγορία:Καλαθοσφαιριστές Μαϊάμι Χιτ Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Δάφνης
Τόμπο (νήσος)
μικρογραφία|241x241εσ|Νήσος Τόμπο Η Νήσος Τόμπο (γαλλικά: Île de Tombo) είναι ένα νησί στο άκρο της χερσονήσου Καλούμ, απέναντι από τα Νησιά Λος, στον Ατλαντικό Ωκεανό στη Γουινέα. Στο νησί Τόμπο κτίστηκε αρχικά η πρωτεύουσα Κονακρί, η οποία αργότερα επεκτάθηκε και συνδέθηκε με την απέναντι χερσόνησο.
Ιστορία
Στις 20 Ιανουαρίου 1880 το νησί κηρύχθηκε από τον βασιλιά της Ντουμπρέκα γαλλικό προτεκτοράτο, ώστε να «αποθαρρυνθεί» ή αυξανόμενη επιρροή των Άγγλων στην περιοχή.
Στις 24 Δεκεμβρίου 1885 η Γερμανία παραιτήθηκε των δικαιωμάτων της στην περιοχή.
Κατηγορία:Γεωγραφία της Γουινέας
Πανηπειρωτικός Αθλητικός Σύλλογος Γιάννινα
Ο Πανηπειρωτικός Αθλητικός Σύλλογος Γιάννενα είναι ελληνικό αθλητικό σωματείο το οποίο εδρεύει στα Ιωάννινα. Ιδρύθηκε στις 8 Ιουλίου 1966 και τα χρώματά του είναι το μπλε και το λευκό. Στο έμβλημα του απεικονίζεται ένας ταύρος με τη φράση «ΑΠΕΙΡΩΤΑΝ», όπως εμφανίζεται σε αρχαίο νόμισμα του Κοινού των Ηπειρωτών.
Σήμερα διατηρεί ενεργά τμήματα ποδοσφαίρου ανδρών και γυναικών, καλαθοσφαίρισης ανδρών και γυναικών, κολύμβησης, τεχνικής κολύμβησης, ξιφασκίας και πετοσφαίρισης γυναικών.
Ιστορικό
Ο Π.Α.Σ. Γιάννενα ιδρύθηκε στις 8 Ιουλίου 1966, έπειτα από συγχώνευση δυο τοπικών ομάδων των Ιωαννίνων, του Α.Ο. Ιωαννίνων και του Π.Α.Σ. Αβέρωφ.
Ο Π.Α.Σ. Γιάννενα είναι κυρίως γνωστός για τους πιστούς οπαδούς του, την ιστορικά δυνατή έδρα και την εξαιρετική ομάδα της δεκαετίας του 1970, που της αποδόθηκε και το προσωνύμιο «Άγιαξ της Ηπείρου».
Χαρακτηριστικό του Π.Α.Σ. Γιάννενα είναι τα μπαράζ, στα οποία έχει μετάσχει αρκετές φορές, με θριαμβευτικά αλλά συνηθέστερα οδυνηρά αποτελέσματα. Στα πρώτα συγκαταλέγεται αυτό της Νέας Φιλαδέλφειας, ενώ στα δεύτερα αυτά της Λάρισας, του 1989, της Ρόδου και του Πύργου Ηλείας.
Κύπελλο Ερασιτεχνών Ελλάδος
Συμμετείχε τμήμα του ερασιτέχνη
Κύπελλο ΕΠΣ Ηπείρου
Συμμετείχαν τμήματα του ερασιτέχνη (1986-87,1990-91) και η Κ-20 (2015-16,2016-17)
Σούπερ καπ ΕΠΣ Ηπείρου
Συμμετείχε η Κ-20 Οι θέσεις του Π.Α.Σ. Γιάννενα στα μέχρι τώρα πρωταθλήματα:
Τμήμα ποδοσφαίρου γυναικών
Τον Μάιο του 2018 ανακοινώθηκε η δημιουργία ακαδημιών και η συμμετοχή αυτών στις διοργανώσεις της Ε.Π.Σ. Ηπείρου. Παρά την ανακοίνωση δημιουργίας του τμήματος, αυτό δεν παρουσίασε κάποια δραστηριότητα. Τον Αύγουστο του 2022 ανακοινώθηκε η λειτουργία του τμήματος με απορρόφηση της ομάδας του Α.Σ. Απειρωτάν Ανατολής Ιωαννίνων. Πρώτος προπονητής στην ιστορία του τμήματος ανέλαβε ο Χρήστος Ράπτης. Η ομάδα συμμετέχει στη Γ΄ Εθνική Κατηγορία.
Τμήματα καλαθοσφαίρισης ανδρών και γυναικών
thumb|230px|Το έμβλημα των [[Π.Α.Σ. Γιάννινα (καλαθοσφαίριση)|τμημάτων καλαθοσφαίρισης του Π.Α.Σ. Γιάννινα.]] Τα τμήματα καλαθοσφαίρισης του συλλόγου συμμετέχουν στα τοπικά πρωταθλήματα της Ε.Σ.ΚΑ. Βορειοδυτικής Ελλάδος από την ίδρυση της με τη σημερινή της μορφή τη δεκαετία του 1980.
Το καλοκαίρι του 2017 με την υπ' αριθμό 34/13-6-2017 απόφαση της εκτελεστικής επιτροπής του ΔΣ της ΕΟΚ, ο ΠΑΣ Γιάννινα απορρόφησε το σωματείο του Βίκου Ζαγοροχώρια.
Το ανδρικό τμήμα καλαθοσφαίρισης συμμετείχε στις εθνικές κατηγορίες αφού κατέκτησε το πρώτο του πρωτάθλημα, το 2018.Επίσης κατέκτησε το πρωτάθλημα Γ εθνικής στον τρίτο όμιλο που αγωνιζόταν. Την επόμενη χρονιά κατέκτησε το πρωτάθλημα της Β εθνικής.Όμως τελικά δεν συμμετείχε στην Α2 εθνική αφού αποσύρθηκε.
Έδρα του συλλόγου από την σεζόν 2019-20 είναι το Νέο Κλειστό Γυμναστήριο Ιωαννίνων.Μέχρι την σεζόν 2018-19 αγωνιζόταν στο Κλειστό Γυμναστήριο Λιμνοπούλας, τμήμα του Ε.Α.Ν.Κ. Ιωαννίνων.
Το τμήμα γυναικείας καλαθοσφαίρισης του συλλόγου διαθέτει στην τροπαιοθήκη του 7 από τα τοπικά Πρωταθλήματα Γυναικών Ε.Σ.ΚΑ. Βορειοδυτικής Ελλάδος και συγκεκριμένα αυτά των ετών 1985 · 1993  · 1994  · 1996  · 1997  · 2011 · 2018. Σήμερα αγωνίζεται στην Α1 γυναικών, ενώ ισχυρά είναι τα τελευταία χρόνια και τα τμήματα υποδομής του συλλόγου για νεαρές αθλήτριες.
Έδρα του συλλόγου ήταν το Κλειστό Γυμναστήριο Λιμνοπούλας, τμήμα του Ε.Α.Ν.Κ. Ιωαννίνων. Από την σεζόν 2017-18 γίνεται χρήση και του Νέου Κλειστού Γυμναστηρίου Ιωαννίνων.
Τμήμα πετοσφαίρισης γυναικών
thumb|230px|Το έμβλημα του [[Π.Α.Σ. Γιάννινα (πετοσφαίριση)|τμήματος πετοσφαίρισης του Π.Α.Σ. Γιάννινα.|εναλλ.=]] Τον Μάρτιο του 2019 ανακοινώθηκε ότι ο Ηρακλής Ιωαννίνων είναι σε διαδικασία απορρόφησης από τον ΠΑΣ Γιάννινα έτσι ώστε το δυναμικό του Ηρακλή την περίοδο 2019-20 να συμμετέχει στα πρωταθλήματα ως ΠΑΣ Γιάννινα. Τον Ιούλιο του 2019 ιδρύθηκε το τμήμα πετοσφαίρισης με αριθμό μητρώου 1343. Στις 30 Ιουλίου 2019 η ΕΟΠΕ με την υπ' αριθμό 131 συνεδρίαση της αποδέχτηκε την απορρόφηση του Ηρακλή Ιωαννίνων από τον ΠΑΣ Γιάννινα.
Το τμήμα συμμετέχει στην Β εθνική, στον τομέα της ΕΣΠΕΔΕ.
Έδρα του συλλόγου είναι το Κλειστό Γυμναστήριο Λιμνοπούλας, τμήμα του Ε.Α.Ν.Κ. Ιωαννίνων.
Τμήμα κολύμβησης
Το τμήμα κολύμβησης λειτουργεί από το 2003.Από το 2010 ανέλαβε νέα πενταμελή επιτροπή .Παράλληλα με το τμήμα κολύμβησης υπάρχει και το αντίστοιχο της τεχνικής κολύμβησης. Το τμήμα κολύμβησης αναγνωρίστηκε από την ΓΓΑ το 2011 ενώ το τμήμα συγχρονισμένης και τεχνικής κολύμβησης το 2017. Προπονητές του τμήματος είναι ο Κωνσταντίνος Κυριακίδης (2013- ) και η Ιουλία Μπίγγου (2010- ). Διαθέτει τμήματα μικρής πισίνας, όπου γίνεται η πρώτη επαφή ο μικρός κολυμβητής θα έχει την πρώτη του επαφή με το υγρό στοιχείο ως αντικείμενο εκπαίδευσης. Τμήμα Γοργόνες και μάγκες, όπου γίνεται η μετάβαση από την μικρή πισίνα στην μεγάλη. Τμήμα Ακαδημιών, όπου τα παιδιά μπαίνουν σε αγωνιστικό επίπεδο. Προαγωνιστική κατηγορία, όπου συμμετέχουν σε αγώνες. Αγωνιστική κατηγορία, όπου πλέον είναι για «έμπειρους» κολυμβητές. Τμήμα άθλησης, όπου συμμετέχουν άτομα που θέλουν να αθληθούν για προσωπική τους ευχαρίστηση. Τμήμα ενηλίκων, όπου μπορεί να κολυμπήσει ο καθένας. Από την σεζόν 2012-13 λειτουργεί τμήμα συγχρονισμένης κολύμβησης .Τα τελευταία χρόνια συμμετέχει σε διάφορους περιφερειακούς αγώνες όπως στην Πτολεμαίδα, στην Πάτρα αλλά και στην πόλη των Ιωαννίνων, σημειώνοντας αρκετές επιτυχίες.
Έδρα του αποτελεί το κλειστό κολυμβητήριο ΕΑΝΚΙ.
Τμήμα ξιφασκίας
Από τα τέλη του 2011 λειτουργεί και το τμήμα ξιφασκίας του συλλόγου που κάνει τα παρθενικά του βήματα, έχοντας εντάξει αρκετούς έμπειρους αθλητές, αλλά δημιουργώντας παράλληλα και τμήματα εκμάθησης Ξιφασκίας. Κατά καιρούς συμμετέχει σε αγώνες αλλά και σε πολιτιστικές εκδηλώσεις. Το τμήμα αναγνωρίστηκε από την ΓΓΑ το 2018.
Στο παρελθόν έχει διοργανώσει με επιτυχία μαζί με τον ΟΞ Φλώρινας στα Γιάννενα αγώνες ξιφασκίας με απόλυτη επιτυχία και με συμμετοχή πάνω από 100 ξιφομάχους από ολόκληρη την χώρα. Διαθέτει τμήματα αγοριών και κοριτσιών όλων των ηλικιών. Σε κάποιες προπονήσεις έχει συμμετάσχει και ο πρωταθλητής Ελλάδος Αλέξανδρος Κοντογιάννης. Το τμήμα προετοιμάζεται για να συμμετέχει σε μελλοντικούς αγώνες. Υπεύθυνος τμήματος είναι ο Ανδρέας Καραμάνης.
Το τμήμα διέθετε γυμναστήριο στο ΚΕΠΑΒΙ, αίθουσα 118.Τον Οκτώβριο του 2019 έγιναν τα εγκαίνια του νέου γυμναστηρίου του συλλόγου.
Στην γενική βαθμολογία για το 2016 κατέλαβε την 46η θέση με 2 βαθμούς. Για το 2017 κατέλαβε την 38η θέση με 28 βαθμούς. Για το 2018 κατέλαβε την 36η θέση με 22 βαθμούς που μάζεψε από την κατηγορία παμπαίδων-παγκορασίδων. Τον Οκτώβριο του 2019 διοργάνωσε αγώνες με την συμμετοχή αρκετών συλλόγων.
Νησιά Λος
Τα Νησιά Λος ή Νησιά Λους αποτελούν ένα μικρό αρχιπέλαγος στην περιοχή του Κονακρί, στη Γουινέα.
Το αρχιπέλαγος σχηματίζεται από τις νήσους, Ταμάρα, Ρούμε και Κάσα, καθώς και τρεις μικρότερες νησίδες. Ένα μέρος του Κονακρί, που βρίσκεται στο γειτονικό νησί Τόμπο, έχει επεκταθεί και συνδεθεί με τη μικρή χερσόνησο Καλούμ των Λος.
Κατηγορία:Γεωγραφία της Γουινέας
Λοίμωξη
Λοίμωξη (αγγλ.: infection) ή λοιμώξεις συμβαίνουν όταν παθογόνοι μικροοργανισμοί (λ.χ. μύκητες ή βακτήρια ή παράσιτα) εισέρχονται στο σώμα ενός ζωντανού οργανισμού, ή του ανθρώπινου οργανισμού, πολλαπλασιάζονται, παράγουν τοξίνες και μολύνοντας τα κύτταρά του, του προκαλούν ασθένειες και, σε ορισμένες περιπτώσεις, θανατηφόρες ασθένειες. Έτσι, μία μεταδοτική πάθηση, γνωστή και ως μεταδοτική ασθένεια, προκαλείται ως αποτέλεσμα της λοίμωξης.
Οι λοιμώξεις χαρακτηρίζονται από το ζωτικό όργανο που προσβάλλεται σε κάθε περίπτωση. Έτσι διακρίνονται, για παράδειγμα, σε λοιμώξεις του αναπνευστικού, όταν το προσβαλλόμενο όργανο είναι ο ρινοφάρυγγας ή οι πνεύμονες, λοιμώξεις του ουροποιητικού όταν το προσβαλλόμενο όργανο είναι ουροδόχος κύστη ή οι νεφροί κ.α. Η διάκριση αυτή είναι καθοριστική για το είδος των μικροβίων που προκαλούν τη λοίμωξη, τη βαρύτητα της λοίμωξης και την επιλογή της κατάλληλης θεραπείας.
Αίτια
Οι λοιμώξεις μπορούν να προκληθούν από έναν μεγάλο αριθμό παθογόνων μικροοργανισμών, στις περισσότερες των περιπτώσεων από παθογόνα βακτήρια ή ιοί, καθώς και από άλλους τύπους παθογόνων. Οι οργανισμοί που δέχονται την απρόκλητη «επίσκεψη» των παθογόνων αντιδρούν άμεσα με το «αμυντικό» τους σύστημα, το δικό τους ανοσοποιητικό σύστημα. Φλεγμονές δημιουργούνται διά του έμφυτου ανοσοποιητικού συστήματος, επακολουθούμενες από επιπλέον αντιδράσεις του ανοσοποιητικού συστήματος του οργανισμού.
Τα βακτήρια είναι μικροοργανισμοί πολύ μικροί για να γίνουν ορατοί με γυμνό μάτι. Το μεγαλύτερο ποσοστό των βακτηρίων δεν είναι επιβλαβές για τον άνθρωπο. Ιδιαίτερα επικίνδυνη είναι η ανάπτυξή τους σε όργανα όπου φυσιολογικά δεν ευρίσκονται όπως λ.χ. αίμα, εγκέφαλος, καρδιά, και πνεύμονες. Στην περίπτωση αυτή, ο οργανισμός μας κινητοποιεί αμυντικούς μηχανισμούς έναντι των βακτηρίων, προκαλώντας συστηματικές αντιδράσεις.
Ωστόσο, δεν είναι μόνο τα βακτήρια υπεύθυνα για την εκδήλωση μιας λοίμωξης. Άλλοι μικροοργανισμοί που μπορούν να προκαλέσουν λοίμωξη είναι: οι ιοί, οι μύκητες και τα πρωτόζωα - παράσιτα. Στην περίπτωση αυτή οι λοιμώξεις διαχωρίζονται σε ιογενείς, μυκητιακές και παρασιτικές, αντίστοιχα. Οι ιοί χαρακτηρίζονται από το μικρό τους μέγεθος, την απλή κατασκευή τους και από το γεγονός ότι μπορούν να επιβιώνουν μόνο στο εσωτερικό άλλων κυττάρων. Η μόλυνση του κυττάρου από έναν ιό έχει ως αποτέλεσμα, είτε την παραμονή του ιού σε αυτό, είτε την τροποποίηση των λειτουργιών του ή τέλος, το θάνατό του.
Παραδείγματα λοιμώξεων που προκαλούνται από ιούς στον άνθρωπο είναι το κοινό κρυολόγημα και η γρίπη, ο έρπης, η ανεμοβλογιά, ορισμένες μορφές ηπατίτιδας κ.α. Ο ιός του HIV που ευθύνεται για τη νόσο του AIDS, αποτελεί άλλη μια περίπτωση ιογενούς λοίμωξης. Οι ιοί δεν ανταποκρίνονται στη θεραπεία με αντιβιοτικά. Η αντιμετώπισή τους περιλαμβάνει υποστηρικτικά μέτρα, όπως για παράδειγμα στο κοινό κρυολόγημα (ανάπαυση, ενυδάτωση, αντιπυρετικά), αλλά και ειδικά φάρμακα (αντιιϊκά), τα οποία διαφοροποιούνται ανάλογα με την περίπτωση. Μια ιογενής λοίμωξη μπορεί να μειώσει την άμυνα του οργανισμού, με συνέπεια η πιθανότητα για μια επιπρόσθετη βακτηριακή λοίμωξη να αυξάνει.
Θεραπείες
Φαρμακευτικές αγωγές έναντι της θεραπείας των λοιμώξεων, περιλαμβάνουν αντιβιοτικά ευρέως φάσματος, αντιϊικά, αντιμυκητιακά φάρμακα, και πολλά άλλα. Το 2013, περίπου 9,2 εκατομμύρια άνθρωποι πέθαναν από λομώξεις (ποσοστό 17% του συνόλου των θανάτων). Ο τομέας της Ιατρικής που ασχολείται επισταμένα με τις λοιμώξεις και ειδικά με τις μεταδοτικές λοιμώξεις ονομάζεται Λοιμωξιολογία.
Τύποι
Λοιμώξεις προκαλούνται από τα κάτωθι παθογόνα:
Λοιμώξεις είναι δυνατό να συμβούν κατά τις επεμβάσεις, οπότε, ονομάζονται χειρουργικές λοιμώξεις. Υπάρχουν δύο ξεχωριστές κατηγορίες παθήσεων που διαφέρουν όσον αφορά την αιτία και τον τρόπο που προκαλούνται. Διακρίνονται σε: α) παθήσεις που ξεκινούν ως φλεγμονές ή λοιμώξεις και απαιτούν για την αντιμετώπισή τους άμεση χειρουργική επέμβαση (σε αντίθεση με άλλες λοιμώξεις που θεραπεύονται και με αντιβιοτικά), και β) μετεγχειρητικές λοιμώξεις που παρουσιάζονται μετά από εγχειρήσεις οποιασδήποτε περιοχής του ανθρώπινου σώματος και έχουν σχέση με τις διάφορες εγχειρητικές τεχνικές.
Μέγιστο πρόβλημα αποτελεί και μία ακόμη κατηγορία: οι νοσοκομειακές λοιμώξεις. Οι νοσοκομειακές λοιμώξεις αποτελούν μείζον πρόβλημα δημόσιας υγείας που θέτει σε κίνδυνο την ασφάλεια των ασθενών με αύξηση των δεικτών της νοσηρότητας, της θνησιμότητας, καθώς επίσης της διάρκειας και του κόστους νοσηλείας. Η σύγχρονη ιατρονοσηλευτική φροντίδα, ιδιαίτερα των βαρέως πασχόντων ασθενών, αυξάνει τον κίνδυνο εμφάνισης λοιμώξεων συνδεόμενες με αυτές, όπως μικροβιαιμία, σχετιζόμενη με κεντρικούς αγγειακούς καθετήρες, ουρολοίμωξη, σχετιζόμενη με ουροκαθετήρες και πνευμονία, σχετιζόμενη με τον αναπνευστήρα. Οι συνηθέστερες νοσοκομειακές λοιμώξεις είναι αυτές του ουροποιητικού συστήματος, του ανώτερου και κατώτερου αναπνευστικού συστήματος, του χειρουργικού πεδίου, του αίματος (βακτηριαιμίες), του δέρματος και των μαλακών μορίων.
Παραπομπές
Κατηγορία:Λοιμώδεις ασθένειες Κατηγορία:Επιδημιολογία
Γρόττα (Νάξος)
Η Γρόττα είναι αρχαιολογικός τόπος οικισμού της προϊστορικής και αρχαίας περιόδου στην κωμόπολη της Χώρας, στη Νάξο, στην Ελλάδα. Βρίσκεται επί και κάτω από την πλατεία του Μητροπολιτικού Ναού της Ζωοδόχου Πηγής.
Ο αρχαιολογικός τόπος της Γρόττας λειτουργεί ως μουσείο, εντός του οποίου στεγάζονται κατάλοιπα του αρχαίου οικισμού. Είναι χτισμένος σε τρία επίπεδα, βάσει των αρχαιολογικών στρώσεων. Οι συγκεκριμένες στρώσεις χρονολογούνται μεταξύ της μυκηναϊκής περιόδου, πιο συγκεκριμένα προς το 1300 π.Χ., και της γεωμετρικής περιόδου της Αρχαιότητας, πιο συγκεκριμένα προς το 700 π.Χ. Ο προϊστορικός οικισμός εκτεινόταν ως την κοντινή χερσόνησο ή νησί των Παλατιών, όπου και βρισκόταν ο Ναός του Απόλλωνα κατά τη διάρκεια της Αρχαιότητας. Κοιμητήρια του οικισμού έχουν ανευρεθεί στα Απλώματα και στο Καμίνι. Κεραμικά αρχαιολογικά ευρήματα χρονολογούμενα από την περίοδο του προμυκηναϊκού κυκλαδικού πολιτισμού, γνωστού ως πολιτισμού Γρόττας-Πηλού, πιο συγκεκριμένα προς το 3200–3000 π.Χ., επίσης ανακαλύφθηκαν στην περιοχή της Γρόττας, χωρίς, ωστόσο, να βρεθεί η οποιαδήποτε ένδειξη ύπαρξης οργανωμένου οικισμού εκείνη την περίοδο.
Μεταξύ των διαφόρων αρχαιολογικών ευρημάτων συμπεριλαμβάνονται τείχη και κεραμικά αντικείμενα χρονολογούμενα από τη μυκηναϊκή περίοδο, καθώς και κεραμικά αντικείμενα χρονολογούμενα από τη γεωμετρική περίοδο. Αρχαιολογικές ανασκαφές στη συγκεκριμένη τοποθεσία ξεκίνησαν το 1980. Το μουσείο ανεγέρθηκε το 1999.
Εξωτερικοί Σύνδεσμοι
Κατηγορία:Αρχαιολογικοί τόποι στη Νάξο Κατηγορία:Αρχαιολογικά μουσεία στο Νότιο Αιγαίο Κατηγορία:Μουσεία στη Νάξο
Μνήμη φλας
Η μνήμη φλας είναι μία συσκευή αποθήκευσης μνήμης για υπολογιστές και ηλεκτρονικές συσκευές. Χρησιμοποιείται πιο συχνά σε συσκευές όπως ψηφιακές κάμερες, μνήμες USB και βιντεοπαιχνίδια.
Η μνήμη φλας είναι διαφορετική από τη μνήμη RAM, διότι η μνήμη RAM είναι προσωρινή. Όταν η παροχή ρεύματος σταματήσει, η μνήμη RAM χάνει όλα της τα δεδομένα, ενώ η μνήμη φλας μπορεί να διατηρήσει τα δεδομένα της άθικτα, χωρίς ανάγκη παροχής ρεύματος. Ο σκληρός δίσκος είναι επίσης μια μόνιμη συσκευή αποθήκευσης μνήμης, αλλά είναι ογκώδης και ευαίσθητος στα χτυπήματα. Η μνήμη φλας είναι πιο αργή από τη μνήμη RAM ή από ένα σκληρό δίσκο. Βέβαια, είναι ιδανική για μικρές ηλεκτρονικές συσκευές διότι είναι μικρή και δε διαθέτει κινούμενα μέρη.
Εξωτερικοί σύνδεσμοι
Κατηγορία:Μέσα αποθήκευσης
Μακρύκαμπος Καρδίτσας
Ο Μακρύκαμπος είναι οικισμός του Αργύρι στη Θεσσαλία και την Περιφερειακή Ενότητας Καρδίτσας.
Γεωγραφικά - Ιστορικά στοιχεία
Ο Μακρύκαμπος βρίσκεται στα δυτικά όρια με την Περιφερειακή Ενότητα Άρτας και Ευρυτανίας, βόρεια του χείμαρρου Πλατανιά που μετά από λίγο καταλήγει στον Αχελώο και είναι κτισμένος σε υψόμετρο 500 μέτρων. Απέχει περίπου 4 χλμ. Ν.-ΝΔ. από το Αργύρι, 44 χλμ. Ν.-ΝΔ. από το Ανθηρό (έδρα του δήμου) και 110 χλμ. Δ.-ΝΔ. από την Καρδίτσα. Αξιοθέατο της περιοχής είναι το γεφύρι του Αυλακιού (του 1907-1911), πάνω στον Αχελώο, στα νοτιοδυτικά και ανάμεσα στα χωριά Νέο Αργύρι Ευρυτανίας και Αυλάκι Βάλτου.
To χωριό αναφέρεται επίσημα ως ξεχωριστός οικισμός για πρώτη φορά το 1940, με την ονομασία Πράβα, να προσαρτάται στην κοινότητα Αργυρίου ενώ το 1957 με το ΦΕΚ 119Α - 03/07/1957 μετονομάστηκε σε Μακρύκαμπος. Σύμφωνα με το Πρόγραμμα «Καλλικράτης» μαζί με το Αργύρι και την Μεγάλη Πέτρα αποτελούν την κοινότητα Αργυρίου που υπάγεται στη δημοτική ενότητα Αχελώου του Δήμου Αργιθέας ενώ σύμφωνα με την απογραφή του 2011 απογράφησαν 52 κάτοικοι. Οι απογραφές πληθυσμού είναι:
Παραπομπές
Κατηγορία:Δήμος Αργιθέας Κατηγορία:Χωριά του νομού Καρδίτσας
Καταπληξία
Καταπληξία ή σοκ (shock) είναι η ιατρική, παθολογική κατάσταση που προκύπτει από την αδυναμία της καρδιάς (και συνολικά του καρδιαγγειακού συστήματος) να εξασφαλίσει επαρκή ροή αίματος και οξυγόνου για τα όργανα. Δηλαδή, καταπληξία, ορίζεται ως η κατάσταση κατά την οποία το καρδιαγγειακό σύστημα αδυνατεί να υποστηρίξει τις μεταβολικές απαιτήσεις της κυτταρικής λειτουργίας.
Καταπληξία μπορεί να προκληθεί από διαφορετικές αιτίες, οι οποίες ενεργούν ως ερέθισμα για τον οργανισμό ο οποίος αντιδρά με την ενεργοποίηση ενός ρυθμιστικού μηχανισμού και την απελευθέρωση διαφόρων παραγόντων. Το αποτέλεσμα της επίδρασης αυτών συνθέτει συνολικά την κλινική εικόνα του συνδρόμου της καταπληξίας.
Η διάγνωση γίνεται με βάση την αναγνώριση των συμπτωμάτων, την κλινική εξέταση και τη χρήση εργαστηριακών εξετάσεων. Πρόκειται για κατάσταση απειλητική για τη ζωή που πρέπει να αντιμετωπιστεί άμεσα.
Αιτιολογία - Μορφές καταπληξίας
Η σημερινή αιτιολογική κατάταξη της καταπληξίας είναι η εξής:
Συμπτώματα
Τα περισσότερα συμπτώματα είναι κοινά στις πιο πολλές μορφές της καταπληξίας. Συνοπτικά, αυτά είναι: ωχρό, υγρό και ψυχρό δέρμα, ταχυκαρδία, πτώση της αρτηριακής πίεσης, μείωση ποσότητας αποβαλλόμενων ούρων και σε προχωρημένα στάδια, συμπτώματα από τον εγκέφαλο και την καρδιά.
Διάγνωση
Το εγκατεστημένο σοκ αναγνωρίζεται εύκολα, ωστόσο είναι δύσκολο να διαγνωστεί σε πρώιμο στάδιο. Τη διάγνωση θέτει το γεγονός ότι οι φλέβες που βρίσκονται υπό το υποδόριο (οι πιο κοντινές στο δέρμα δηλαδή) είναι άδειες και δύσκολα μπορεί να τοποθετηθεί σε αυτές καθετήρας.
Πρώτες βοήθειες
Σε περίπτωση καταπληξίας, πρέπει να ειδοποιηθεί ασθενοφόρο, να ξαπλώσει ο ασθενής, να τεθούν υπό έλεγχο όλες οι πιθανές αιμορραγίες και να μην δοθεί τροφή ή νερό στον ασθενή.
Εξωτερικοί σύνδεσμοι
Κατηγορία:Παθολογία Κατηγορία:Αιτίες θανάτου Κατηγορία:Επείγοντα ιατρικά περιστατικά
Κήλη δίσκου θώρακος
thumb|Κήλη Δίσκου Θώρακος (ΘΜΣΣ) σε Μαγνητική Τομογραφία|300px thumb|Θωρακική Σπονδύλωσις σε απλή ακτινογραφία|300px Η κήλη δίσκου είναι νόσος που εκδηλώνεται συνήθως στις περιοχές εκείνες της Σπονδυλικής στήλης όπου έχουμε κυρτώματα. Τα κυρτώματα αυτά είναι τρία, το αυχενικό στην περιοχή Α5-Α6-Α7, το θωρακικό στην περιοχή Θ5-Θ6-Θ7 και το οσφυϊκό στην περιοχή Ο4-Ο5-Ι1. Στις περιοχές αυτές εμφανίζεται δισκοκήλη στη συντριπτική πλειονότητα των περιπτώσεων. Τόσο η Κήλη δίσκου αυχένος, όσο η Κήλη δίσκου θώρακος όσο και η Κήλη Δίσκου Οσφύος έχουν την ίδια βιολογική συμπεριφορά και παρόμοια κλινική εικόνα που απλώς τροποποιείται ανάλογα με την ανατομία της περιοχής. ,
Ανατομική
Όπως είναι γνωστό η Θωρακική μοίρα της Σπονδυλικής Στήλης αποτελείται από 12 θωρακικούς σπονδύλους, από τον Θ1 έως τον Θ12. Στην περιοχή Θ5 έως Θ7 υπάρχει το φυσιολογικό κυφωτικό θωρακικό κύρτωμα με επίκεντρο τους σπονδύλους Θ5-Θ6-Θ7. Στην περιοχή αυτή του Θωρακικού φυσιολογικού Κυφωτικού κυρτώματος, εξασκώνται στους δίσκους αυξημένες πιέσεις μπροστά (στο πρόσθιο τμήμα τους), με αποτέλεσμα να «εκφυλίζονται» (=χαλάνε) σταδιακά ήδη από την ηλικία των 30 ετών. Η εκφύλιση αυτή μπορεί κλινικώς να διαλανθάνει ηπίως (=να περνά απαρατήρητη) και ανωδύνως. Ετσι η βλάβη του δίσκου ξεκινάει ως Κήλη Θωρακικού Δίσκου, οδεύει προς εκφύλιση δίσκου, προχωράει προς ρήξη δίσκου, και μετά προς θωρακική σπονδυλαρθρίτιδα με οστεόφυτα (ο λαός τα λέει «άλατα»). Πρόκειται για την ίδια πάθηση σε διαφορετικά στάδια. ,
Παθοφυσιολογία
Η δισκοκήλη και οι εκφυλιστικές αλλοιώσεις της στη θωρακική μοίρα της σπονδυλικής στήλης είναι συχνές, αλλά μάλλον δεν αποτελούν αίτιο συχνής επίσκεψης στο γιατρό λόγω της ηπιότητας των ενοχλημάτων που προκαλεί, αλλά και διότι οι Έλληνες ασθενείς αποδίδουν λανθασμένα πάντα τον πόνο την πλάτη σε «ψύξη». Εκφυλιστικές αλλοιώσεις όλων των τύπων είναι πολύ συχνές τόσο στη θωρακική όσο και στην οσφυϊκή μοίρα της σπονδυλικής στήλης και ιδιαίτερα στα τμήματα εκείνα που παρουσιάζουν τη μεγαλύτερη κύφωση, όπως είναι η περιοχή Θ6-Θ6-Θ7-Θ8, και μεγαλύτερη λόρδωση, όπως είναι η περιοχή Ο3, Ο4, Ο5. Σε πολλά εν τούτοις άτομα η εκφυλιστική σπονδυλαρθρίτιδα ή σπονδυλαρθροπάθεια μπορεί να εκτείνεται σε όλη τη σπονδυλική στήλη. Μερικοί συγγραφείς στη διεθνή βιβλιογραφία χρησιμοποιούν τον όρο σπονδυλαρθρίτιδα μόνο για τις περιπτώσεις που υπάρχουν εκφυλιστικές αλλοιώσεις στις αρθρικές αποφύσεις (ανάντεις - κατάντεις), ενώ για τις περιπτώσεις που οι εκφυλιστικές αλλοιώσεις αφορούν στους δίσκους και τα σώματα των σπονδύλων, χρησιμοποιούν τον όρο σπονδύλωση (Spondylosis). Εντούτοις επειδή οι αλλοιώσεις αυτές συνήθως είναι μικτές, γι' αυτό έχει επικρατήσει ο όρος σπονδυλαρθρίτιδα ή και σπονδυλαρθροπάθεια. ,
Επιδημιολογία
Σύμφωνα με διάφορες κλινικές μελέτες, το ποσοστό της Κήλης Δίσκου στην Θωρακική περιοχή της σπονδυλικής στήλης είναι περίπου 10% σε σχέση προς τις δισκοκήλες όλων των άλλων περιοχών (αυχένας και οσφύς). Η εκφυλιστική σπονδυλαρθρίτιδα της ΘΜΣΣ είναι η πιο συχνή χρόνια πάθηση της ΣΣ μετά την ηλικία των 40 ετών (συχνότητα 80-90%). Κύρια χαρακτηριστικά της πάθησης είναι η στένωση σε περισσότερα από ένα μεσοσπονδύλια διαστήματα, η φθορά στις αρθρικές αποφύσεις των σπονδυλικών αρθρώσεων και η δημιουργία οστεοφύτων. ,
Απεικονιστικός έλεγχος
Οι βλάβες των δίσκων και των σπονδύλων της Θωρακικής μοίρας σπονδυλικής στήλης μπορεί να απεικονισθούν σήμερα (2011) με τρεις μεθόδους:
Κλινική εικόνα Οξείας Κρίσης
Συνήθως ο ασθενής έρχεται στον ιατρό πανικοβλημένος από τον έντονο πόνο γιατί δεν ξέρει τί έχει, και υποψιάζεται έμφραγμα. Τα συμπτώματα της οξείας ρήξης Θωρακικού δίσκου, είναι έντονος αιφνίδιος πόνος «σαν μαχαίρι» στην πλάτη, και ο ασθενής λέει «δεν μπορώ να αναπνεύσω». Ο πόνος αντανακλά ζωστηροειδώς κυκλοτερώς στο θωρακικό τοίχωμα μέσω των μεσοπλευρίων μυών, σε σημείο που γίνεται από τους γιατρούς αρχικά, σύγχυση με έμφραγμα ή αυτόματο πνευμοθώρακα. Αυτό οφείλεται σε μεσοπλεύριο νευραλγία (ριζοπάθεια θωρακικής ρίζας). ,
Κλινική εικόνα Χρόνιας Δισκοπάθειας
Τα υπόλοιπα περιστατικά είναι ήπια. Η κλινική συμπτωματολογία της ήπιας Θωρακικής Δισκοκήλης ή Θωρακικής Δισκοπάθειας ή Θωρακικής Σπονδυλαρθρίτιδας συνήθως δεν είναι σαφής, ούτε έντονη, γι' αυτό η πάθηση διαφεύγει συχνά της προσοχής. Ο ασθενής κατά κανόνα λέει «έχω κάψιμο στην πλάτη», «με πονάει η πλάτη μου», «έχω ένα μαχαίρι συνέχεια στην πλάτη», «με καίει η πλάτη», «δεν μπορώ να τεντωθώ» κλπ. Τα κλινικά ευρήματα στην εξέταση περιλαμβάνουν πόνο τοπικό αυτόματο και με την πίεση στη ράχη (ραχιαλγία), που συχνά αντανακλά προς τις πλευρές (μεσοπλεύριος νευραλγία), αδυναμία συνήθως στα κάτω άκρα, συχνά αιμωδίες και καυσαλγίες ράχεως και σπάνια διαταραχές στη λειτουργία του εντέρου και της ουροδόχου κύστεως. Η πάθηση εκδηλώνεται με τοπικά και σπάνια με ριζιτικά συμπτώματα (μεσοπλεύρια νευραλγία). ,
Θεραπεία οξείας κρίσης
Πρακτικά, όπως είναι φυσικό, μέχρι σήμερα δεν υπάρχει πλήρης και μόνιμη φαρμακευτική θεραπεία για την Κήλη Δίσκου, ούτε για την εκφυλιστική θωρακική δισκοπάθεια και ούτε τη σπονδυλαρθρίτιδα της Θωρακικής Μοίρας σπονδυλικής στήλης. Πιθανόν στο μέλλον να γενικευθούν κάποιες ειδικές εγχειρήσεις σπονδυλοδεσίας ή αφαίρεσης οστεοφύτων με θωρακική ενδοσκόπηση, ή θα υπάρξει κάποια βιολογική θεραπεία. Σήμερα είναι διαθέσιμα τα εξής θεραπευτικά μέτρα για την ανακούφιση των ασθενών:
Παραπομπές
Κατηγορία:Σκελετικές παθήσεις
Ντόναλντ Τουσκ
Ο Ντόναλντ Φραντσίσεκ Τουσκ (πολωνικά: Donald Franciszek Tusk, 22 Απριλίου 1957) είναι Πολωνός πολιτικός, συνιδρυτής και σημερινός πρόεδρος του κόμματος της Πολιτικής Πλατφόρμας (Platforma Obywatelska) και ήταν πρωθυπουργός της χώρας από το 2007 ως το 2014. Στις 30 Αυγούστου του 2014 εκλέχθηκε στη θέση του Προέδρου του Ευρωπαϊκού Συμβουλίου, την οποία ανέλαβε την 1η Δεκεμβρίου 2014. Στις 9 Μαρτίου 2017 ανανέωσε την θητεία του έως τις 30 Νοεμβρίου 2019 παρά τις αντιδράσεις της πρωθυπουργού της χώρας από την οποία κατάγεται.
Ο Ντόναλντ Τουσκ και ο πολιτικός του σχηματισμός κέρδισαν τις βουλευτικές εκλογές του 2007. Μαζί με το κεντρώο Αγροτικό Κόμμα (PSL) του Βαλντέμαρ Πάβλακ σχημάτισε κυβέρνηση συνασπισμού και έγινε Πρωθυπουργός. Ορκίστηκε στις 16 Νοεμβρίου 2007.
Βιογραφία
Γεννήθηκε στις 22 Απριλίου του 1957 στο Νταντζιγκ
. Σπούδασε στο Πανεπιστήμιο της γενέτειράς του. Είναι παντρεμένος και έχει μία κόρη και έναν γιο.
Πολιτική καριέρα
Προτού γίνει ένας εκ των ιδρυτών της Πολιτικής Πλατφόρμας, ο Τουσκ υπήρξε σημαίνον στέλεχος του Φιλελεύθερου Δημοκρατικού Κογκρέσου (Kongres Liberalno-Demokratyczny) και της Ένωσης των Ελευθεριών (Unia Wolności). Το 2001 έγινε αντιπρόεδρος της Κάτω Βουλής, αξίωμα στο οποίο υπηρέτησε μέχρι το 2005. Οι πολιτικές του θέσεις συνοψίζονται στην ισχυρή υποστήριξη προς την ελεύθερη αγορά χωρίς κρατικό παρεμβατισμό και με κοινωνικό συντηρητισμό. Από το 2004 εκλέγεται βουλευτής. Το 2005 έλαβε μέρος στις προεδρικές εκλογές χάνοντας από το Λεχ Καζίνσκι στο δεύτερο γύρο.
Το κόμμα του έλαβε στις βουλευτικές εκλογές της 21ης Οκτωβρίου 2007 περισσότερο από το 41% των ψήφων, αλλά δεν συγκέντρωσε την απόλυτη πλειοψηφία, καθώς απέσπασε 209 έδρες επί συνόλου 460 της Δίαιτας (Κάτω Βουλής). Έτσι, σχημάτισε κυβέρνηση συνασπισμού με το κεντρώο Κόμμα των Αγροτών (PSL). Ο επίσημος διορισμός του στην πρωθυπουργία έγινε στις 9 Νοεμβρίου του 2007.
Το κόμμα του Τουσκ κέρδισε την πλειοψηφία των εδρών και στις βουλευτικές εκλογές του 2011. Έτσι, παρέμεινε πρωθυπουργός.
Παραπομπές
Κατηγορία:Πολωνοί πολιτικοί Κατηγορία:Πρωθυπουργοί της Πολωνίας Κατηγορία:Πολωνοί κασουβικής καταγωγής Κατηγορία:Πολωνοί γερμανικής καταγωγής Κατηγορία:Πολωνοί Ρωμαιοκαθολικοί Κατηγορία:Απόφοιτοι του Πανεπιστημίου του Γκντανσκ Κατηγορία:Βραβευθέντες με το Βραβείο Καρλομάγνος Κατηγορία:Μέλη του Σέιμ της Πολωνίας (1991-1993) Κατηγορία:Μέλη του Σέιμ της Πολωνίας (2001-2005) Κατηγορία:Μέλη του Σέιμ της Πολωνίας (2005-2007) Κατηγορία:Μέλη του Σέιμ της Πολωνίας (2007-2011) Κατηγορία:Μέλη της Γερουσίας της Πολωνίας (1997-2001)
Ελληνικό hip hop
Το Ελληνικό Ραπ είναι είδος μουσικής, γνωστή και ως η μουσική του δρόμου προερχόμενη από την Αμερικάνικη κουλτούρα του Χιπ χοπ αλλά με τους δικούς του κανόνες. Υπάρχουν πολλές παραλλαγές τα τελευταία χρόνια σε αυτή την κατηγορία, όπου πλέον εμπλέκεται ακόμη και με την απλή σύγχρονη Ελληνική μουσική, με αμέσως επόμενο την συνεργασία και άλλων καλλιτεχνών μεταξύ τους και των δυο ειδών.
Όπως και στην Αμερική, έτσι και εδώ τα στοιχεία είναι τέσσερα: Το ένα είναι το DJing (Disc Jockey), όπου έχει εξελιχθεί ραγδαία τα τελευταία χρόνια με τα νέας τεχνολογίας προγράμματα και τις δυνατότητες που δίνονται για την παραγωγή ενός κομματιού. Το επόμενο είναι το MCing (Μaster of Ceremony), όπου οι άνθρωποι που ασχολούνται και εκφράζονται μέσω αυτού του είδους, λέγονται Ράπερς (Rappers) και χρησιμοποιούν συνήθως τέσσερις στίχους, που ολοκληρώνονται με ομοιοκαταληξίες. Το τρίτο είναι το γκράφιτι, και τα τελευταία χρόνια έχουν ευαισθητοποιηθεί οι Αρχές, για την αισθητική και την δυνατότητα έκφρασης των σχετικών, διοργανώνοντας έτσι κάποιες συναντήσεις γνωστές και ως εκδηλώσεις (ή events), συνοδευόμενα και με άλλες δραστηριότητες. Το τέταρτο και τελευταίο είναι κάτι που απαιτεί πρακτική και αφοσίωση και ανήκει πλέον και ως επιλογή χορού: το Breakdance. Οι λεγόμενοι B-boys εμπνέονται από την ραπ μουσική και πραγματοποιούν ευλύγιστες κινήσεις που ως πρωταρχικό παράγοντα, έχει η ισορροπία.
Δεκαετία '80 - τέλη δεκαετίας '90: 1η Γενιά - Οι απαρχές
Πρώτη φορά που ακούστηκε η Ραπ μουσική στην Ελλάδα, ήταν στα τέλη της δεκαετίας του '70, από τον ραδιοφωνικό σταθμό της Αμερικανικής βάσης στο Ελληνικό. . Στις αρχές της δεκαετίας του '80 ήρθε στην Ελλάδα το Graffiti και το Break Dance, θέτοντας έτσι ουσιαστικά τα θεμέλια της κουλτούρας της χιπ χοπ στην Ελλάδα.
Η γένεση του χιπ χοπ στην Ελλάδα συμβαίνει στις ντισκοτέκ, ως χορευτικό ιδίωμα της μουσικής ντίσκο. Τα πρώτα συγκροτήματα που ξεκίνησαν στην Ελλάδα, ήταν οι FF.C (Fortified Concept) που ξεκίνησαν στο Βύρωνα το 1987. Επίσης το 1987 εμφανίζεται ο ράπερ Άρης Τόμας, ο οποίος ωστόσο παρέμεινε περισσότερο κοντά στη χορευτική κουλτούρα της ντίσκο μουσικής. Ο πρώτος Ελληνικός δίσκος της μουσικής χιπχόπ ήταν το Εν+Τάξει των O.P.A. που κυκλοφόρησε το 1990. Από τα πρώτα Ελληνικά σχήματα χιπ χοπ, και ιδιαίτερα επιδραστικό στην εποχή του αλλά και αργότερα, ήταν οι Στέρεο Νόβα. Το πρώτο, ομώνυμο άλμπουμ τους, κυκλοφορεί το 1992
Το ίδιο έτος, μετά την συναυλία των Public Enemy στο Κατράκειο θέατρο της Νίκαιας, δημιουργήθηκαν οι Active Member. Λίγα χρόνια αργότερα, αφότου άνοιξαν τη δική τους εταιρία παραγωγής (Freestyle Productions) ονόμασαν το είδος τους σε Low Bap, θέλοντας να διαχωρίσουν τη δική τους θέση από την υπόλοιπη Ελληνική σκηνή, θεωρώντας πως είχε αρχίσει να παίρνει τα εμπορικά χαρακτηριστικά της τότε αμερικάνικης σκηνής της χιπ χοπ. Με αυτή την κίνηση το κοινό χωρίστηκε σε δύο "στρατόπεδα" δημιουργώντας την πρώτη κόντρα στην ιστορία της χιπ χοπ στην Ελλάδα. Οι Active Member δέχτηκαν κριτική από τη Hip-Hop κοινότητα, κάτι το οποίο συνεχίζει ακόμη και σήμερα.
Το 1992 επίσης, στη Νέα Ιωνία, δημιουργήθηκαν οι Terror X Crew (TXC). Με δισκογραφικό τους ντεμπούτο το ομώνυμο Terror X Crew (1995), ήταν οι πρώτοι που έφεραν το Ελληνικό κοινό σε επαφή με τα τέσσερα στοιχεία (MCing, DJing, Graffiti, Breakdance) της κουλτούρας του χιπ χοπ, όπως επίσης ήταν πρωτοπόροι του Hardcore Rap και του Wild Style Graffiti στην Ελλάδα. Το τελευταίο τους album ήταν το Έσσεται Ήμαρ (essetaei Imar) .
Τα Χριστούγεννα του '93 κυκλοφόρησε το R.E.A.L (Rap Elevate Above Law) στο οποίο συμμετείχαν σχεδόν όλα τα συγκροτήματα της freestyle productions (Active Member, αδιάφθοροι, Drama N' Vinyl, Real D, Loyal T, Maffic κ.α)
Το 1994 δημιουργούνται επίσης το ΝΕΒΜΑ, ένα συγκρότημα χιπ χοπ με καθαρά κοινωνικούς προβληματισμούς και οι Goin' Through οι οποίοι ακολούθησαν από τότε την πιο διαδεδομένη σκηνή. Τέλη του ίδιου έτους άρχισε να κυκλοφορεί το radicalistic, περιοδικό της freestyle productions και κυκλοφόρησε ο δεύτερος δίσκος των active member (στην ώρα των σκιών). Το 1996 έκαναν την εμφάνιση τους τα Ημισκούμπρια, που ήτανε το πρώτο καθαρά σατιρικό Ελληνικό συγκρότημα της χιπ χοπ.
Άλλα συγκροτήματα αυτής της γενιάς ήταν οι Razastarr, Soulbro και Killers of Pressure.
Μέχρι τα τέλη της δεκαετίας του '90 το ελληνικό χιπ χοπ ήταν εντελώς άγνωστο στο ευρύ κοινό, καθώς η χρήση του ίντερνετ το οποίο χρησιμοποιείται σήμερα από πρακτικά όλους τους καλλιτέχνες για την δημοσίευση των κομματιών ήταν περιορισμένη και το κυριότερο, δεν υπήρχαν μέσα κοινωνικής δικτύωσης ούτε πλατφόρμες αποθήκευσης βίντεο όπως το ΥouΤube. Οι περισσότεροι καλλιτέχνες εκείνης της περιόδου δεν έλαβαν μεγάλη αναγνώριση παρά μόνο μετά την αρχή της επόμενης δεκαετίας, όταν δηλαδή το κίνημα άρχισε να γίνεται γνωστό σε περισσότερους. Πλέον σχεδόν όλοι έχουν λάβει τεράστια αναγνώριση καθώς θεωρούνται ότι ήταν αυτοί που έφεραν το χιπ χοπ στην Ελλάδα.
Τέλη δεκαετίας '90 - Αρχές δεκαετίας 2000: 2η Γενιά - Η Χρυσή Εποχή
Το 1997 ένα νέο συγκρότημα, οι Ζωντανοί Νεκροί (ΖΝ) φέρνει τα πάνω κάτω στην ελληνική ραπ σκηνή. Οι Ζωντανοί Νεκροί που έφεραν δύο νέα στυλ στο ραπ τα οποία δεν είχαν ακουστεί ποτέ στην τότε Ελληνική σκηνή της χιπ χοπ: Αυτά ήταν το Battle Rap δηλαδή η ζωντανή αλληλοσυκοφάντηση αντίπαλων χιπχοπάδων και το Gangsta Rap/Thug Rap δηλαδή το ραπ που προάγει τον υπόκοσμο, το έγκλημα και τα ναρκωτικά. Και τα δύο αυτά στυλ σήμερα είναι πάρα πολύ διαδεδομένα στην Ελλάδα.
Το πρώτο τους άλμπουμ με τίτλο ΖΝ: Εντολές / Στη Χώρα των Καλύτερων MC’s (1997) αλλά και Ο Πρώτος Τόμος (1998) χαρακτηρίζονται ως οι σημαντικότεροι δίσκοι στην ιστορία του ελληνόφωνου χιπ χοπ καθώς επηρέασαν τις επόμενες γενιές που έβγαζαν battle rap κομμάτια. Το μεγαλύτερο ποσοστό MC's και συγκροτημάτων μέχρι και σήμερα ακόμα επιλέγουν αυτό το είδος ραπ που καθιέρωσαν στην Ελλάδα οι Ζωντανοί Νεκροί.
Ο στίχος μέχρι τότε ήταν κυρίως κοινωνικοπολιτικός, αλλά υπήρχαν και σχήματα που έκαναν σάτιρα όπως: Βαβυλώνα, La Klikaria, Dr. Dreez, Deaky Dee και Καβουροδεινόσαυροι.
Νέα συγκροτήματα και διάλυση παλαιοτέρων
Την δεκαετία του 2000 πολλά από τα ιστορικά σχήματα της δεκαετίας '90 διαλύθηκαν ή άλλαξαν μορφή όπως: οι Terror X Crew (μετά την αποχώρηση του DJ ALX το 2002 διαλύθηκαν και συνέχισαν από το 2004 ως Αρτέμης-Ευθύμης), οι FF.C (μετά την αποχώρηση του Ρυθμοδαμαστή το 2005 διαλύθηκαν και ο Σκηνοθέτης δημιούργησε το σχήμα Αντίξοες Παραγωγές), οι Άλφα Γάμα (διαλύθηκαν και συνέχισαν σόλο) και οι Active Member (το 2002 αποχώρησε ο X-Ray και δημιούργησε το συγκρότημα Ρόδες). Οι Razastarr ολοκλήρωσαν την πορεία τους μέσα στο 2017 με τον δίσκο τους Αφού Σκοτώσω Τη Δίψα Μου. Συνεχίζουν αυτόνομα σαν Νικόλας και Οδυσσέας την πορεία τους.
Από το 2001 και μετά όμως εμφανίστηκαν και άλλα σχήματα δημιουργώντας νέα ρεύματα στη σκηνή. Οι περισσότεροι, σε αντίθεση με τους παλαιότερους, κυκλοφόρησαν τους δίσκους τους διαδικτυακά, δωρεάν και χωρίς την ανάμειξη δισκογραφικών εταιριών, με αποτέλεσμα μια πληθώρα κυκλοφοριών. Δεκάδες συγκροτήματα δημιουργήθηκαν αλλά λίγοι έκαναν κάτι παραπάνω από ένα δίσκο ή μία συναυλία. Συγκροτήματα της δεύτερης γενιάς του Ελληνικού Hip-Hop που άλλαξαν τα δεδομένα της σκηνής και συνεχίζουν δυναμικά μέχρι και σήμερα, είναι οι ΒήταΠεις, τα Βόρεια Αστέρια, οι G.I.ANT.S (μετονομάστηκαν σε Athens Finest με τους Steve, Kid, Mrg και DJ Royal K) οι Bong Da City, οι RNS (RolleNStoned squad), οι Ψυχόδραμα 07, οι Μουσικοί Ισοβίτες, οι Βρώμικος Νότος, η Νεκρική Σιγή, οι Ladose, Yonka Mayonka κ.ά..
Mainstream Σκηνή
Το 2007 εμφανίστηκαν κι άλλοι καλλιτέχνες της Hip-Hop με πιο διαδεδομένο ήχο οι οποίοι είχαν επιτυχίες, όπως οι Stavento που οποίοι έγιναν γνωστοί με τη ραδιοφωνική επιτυχία "Μέσα σου",ο Υποχθόνιος (μέλος των Ζωντανών Νεκρών) με την club επιτυχία "Κάνε ντου", ο Μηδενιστής (μέλος των ΖΝ) με την επιτυχία "ζωγραφιά" και άλλοι.
Underground Σκηνή
Η διαφορά μεταξύ underground και εμπορικού Hip-Hop ήταν έντονη, εφόσον οι μεν είχαν πιο σκληροπυρηνικό ήχο, στίχο πιο καυστικό και προωθούνταν μέσω του HipHop.Gr (το οποίο συχνά ανέβαζε Mixtapes), και του ραδιοφωνικού σταθμού Atlantis FM ενώ οι δε, προωθούνταν μέσω των μεγάλων μουσικών καναλιών και της τηλεόρασης και είχαν πιο χορευτικό ήχο και πιο ανάλαφρο στίχο. Υπήρχαν επίσης αρκετά συνοικιακά Hip- Hop σχήματα που διέδιδαν CD και δοκιμαστικούς δίσκους σε γνωστούς και φίλους, σε όλη την Ελλάδα. Από τα μέσα της δεκαετίας 2000 βγήκαν στην επιφάνεια και άλλοι MC's και σχήματα από κάθε γωνιά της χώρας όπως: 12ος Πίθηκος, Αnser, Iratus, Μόνιμος Κάτοικος, ΛΕΞ, Τζαμάλ, Ταυτισμένος Λάθος, Zografos, Detro, Άγνωστος Χειμώνας, Τραγικός Είρωνας, Λόγος Απειλή, Sadomas, Ραψωδός Φιλόλογος, Βρώμικος Νότος, Ασύμφορος Όρος, Fullface, Productive, Dtaeys, Soul nek, Social waste, Soul destiny, Φι Βήτα Σίγμα (ΦΒΣ) κ.α.
Αρχές δεκαετίας 2010 - : 3η Γενιά - Η Γενιά της Κρίσης
Κυρίως από την αρχή της νέας δεκαετίας και μετά, χάρη στην εξέλιξη των τεχνολογικών μέσων και στην αυξημένη δημοτικότητα που έλαβε η ραπ κατά την προηγούμενη δεκαετία, το Ελληνικό χιπ χοπ έχει αναβαθμιστεί, αλλά και έχει παραλλαχτεί. Παράλληλα, μεγάλο μέρος του πληθυσμού και κυρίως του εφηβικού και προεφηβικού, έχει εγκαταλείψει την ελληνική μουσική άλλων ειδών και έχει αφοσιωθεί στο άκουσμα της χιπ χοπ, καθώς πολλοί καλλιτέχνες εκφράζουν τα συναισθήματα τους από την καθημερινή τους ζτι που συγκινεί τον εκάτοστε δέκτη.
Νέα crews που έκαναν δυναμική εμφάνιση στην ελληνική Hip Hop σκηνή είναι οι Joker/Two-Face, οι Φι Βήτα Σίγμα και οι Χάσε Την Πίστη σου (Χι Ταφ Πι / ΧΤΠ). Και τα 3 αυτά συγκροτήματα αποτελούνταν από μέλη των Bong Da City, που μετά το "Purple n' Blue" (mixtape), του 2011, που είναι ο τελευταίος δίσκος τους, όλα τα μέλη ξεκινούν ή solo, ή με άλλα συγκροτήματα πορεία (κάτω από φήμες περί διάλυσης και κακών σχέσεων των μελών).
Η νέα γενιά έχει προσφέρει πολλά στον Boom Bap ήχο με συγκροτήματα και καλλιτεχνες να ξεπηδάνε συνεχώς όπως: Bloody Hawk, Λόγος Τιμής, Σκιάχτρο, Καθολου Crew, Ραμμένος Άσσος, Novel 729, Los Hermanos, Expend Flow, Ζωγράφος, Zoro&Buzz, Lobo, Fer De Lance, Obnoxious Kas, Poetic, Tropeau Roman, Μαύρα Τετράδια, Κοινωνικές Απειλές, CHEMICAL B GP PRODUCTIONS κετσι παντα κ.α
Έλληνες Παραγωγοί & Beatmakers
Ένας από τους πρώτους και σημαντικότερους Hip-Hop παραγωγούς / Beatmakers στην Ελλάδα είναι ο DJ ALX απο τους Terror X Crew. Εκεί ξεκίνησαν καλλιτέχνες όπως οι Ζωντανοί Νεκροί και οι Άλφα Γάμα. Ο DJ The Boy είναι τρεις φορές πρωταθλητής DJing και έχει συνεργαστεί με διάφορους καλλιτέχνες, όπως ο Μηδενιστής και ο Dani Gambino. Ο Dj Royal K είναι άλλος ένας εκπρόσωπος της κουλτούρας, κατέχοντας τη δεύτερη θέση σε διαγωνισμό DJing το 2014, και έχοντας στο ενεργητικό του έναν δίσκο και πολλές συνεργασίες με τα μεγαλύτερα ονόματα της σκηνής. Άλλοι σημαντικοί και γνωστοί Beatmakers που δραστηριοποιούνται στην Ελλάδα είναι ο διεθνούς φήμης ''Eversor, ο Σκηνοθέτης, ο Kebzer, η Marina (από Στίχοιμα), ο DJ Rico, ο Dj Omonoia, ο Προπάτωρ από Βρώμικο Νότο, ο B-digital (από Ψυχόδραμα 07), ο Κριτής από τούς Ladose, o Empne (Εμπνευστής), ο Sativa και ο Tockesick (από τους Λόγος Τιμής) ο Θανάσιμος, o Qbon (από τους Santa Barbarians), ο Jessy Blue (από το Bong Da City), ο marvel Dj mode (Φι Βήτα Σίγμα), που διακρίθηκε 4ος στον κόσμο στο DMC του 2019, ο Wicca (Empire of Beats), ο Dof Twogee, o Vayne(DwmndV) παραγωγος των JokerTwoFace(Tsaki,Styl Mo) και του σχηματος Complex (Hatemost,Styl Mo), o Skeuo, o XS, o Dj Silence, o PaCo, και ο Skive. Επίσης πολλοί MC's ασχολούνται και με την παραγωγή, όπως οι ''Iratus, Τάκι Τσαν, Εισβολέας, Άυλος 542, Τάφ Λάθος, Lobo κ.ά.
Poetic, Μόνιμος Κάτοικος, Mάνι (ή αλλιώς Μανιακός, ΜΑΝΙ, Λόγος Ημών, Καρκίνος 5 επί 5, SuperFunk) (Φι Βήτα Σίγμα, Bong Da City), Mr.YO, Turdigrade, Αδέσποτο (RNS), Mpelafon, Μικρός Κλέφτης (MK) [ Ανάποδα Καπέλα, Βόρεια Αστέρια (Βορ.Ας)], Ύποπτος, Κακοήθης (ή αλλιως Κάκο) (Χάσε Την Πίστη Σου, Bong Da City), ΤαραξίαςTiny Jackal(NHF), Zyle κ.ά.
Παραπομπές
4 . ΒΙΒΛΙΟ ΑΠΕΡΑΝΤΕΣ ΜΝΗΜΕΣ ΓΙΑ ΤΟ ΕΛΛΗΝΙΚΟ HIP HOP. http://hxoramamusicnews.blogspot.com/2010/07/blog-post_22.html
5.Ράδιο Θήβα 97.5. https://www.facebook.com/Rythmoitoudromouofficial/
Κατηγορία:Ελληνικό hip hop Κατηγορία:Μουσικά είδη Hip-Hop Κατηγορία:Hip hop
Βέρο (ποταμός)
Ο ποταμός Βέρο (ισπανικά: Río Vero) είναι ένα ποτάμι της Aραγωνίας στην Ισπανία, που πηγάζει στους ανατολικούς πρόποδες του φυσικού πάρκου της οροσειράς της Γουάρα, στη συμβολή (σε περίπου 1.000 μ. υψόμετρο) του φαραγγιού της Cereosa με το φαράγγι της Viñaza. Το πρώτο ξεκινάει πολύ κοντά, σχεδόν στα περίχωρα της περιοχής του El Pueyo de Morcat, στον δήμο της Βολτάνιας (επαρχία της Ουέσκας), σε υψόμετρο 1.150 μέτρων πάνω από το επίπεδο της θάλασσας, ενώ το δεύτερο κατεβαίνει στην δυτική πλαγιά του βουνού Capramote, ξεκινώντας από τα 1.300 μέτρα υψόμετρο.
Το ποτάμι, με κατεύθυνση Βορρά-Νότου, εισέρχεται στο Φυσικό Πάρκο της οροσειράς και των φαραγγιών της Γουάρα, στο ύψος της περιοχής Sarsa de Surta και εξέρχεται από τον δήμο του Αλκέθαρ. Στα πρώτα χιλιόμετρα, ο Βέρο και οι παραπόταμοι του διαγράφουν μερικά καταπληκτικά ασβεστολιθικά φαράγγια, τα οποία αποτελούν κάποια από τα πιο αντιπροσωπευτικά κραστικά φαινόμενα του Φυσικού Πάρκου της οροσειράς και των φαραγγιών της Γουάρα.
Το Πολιτιστικό Πάρκο του ποταμού Βέρο
Το 1998, δημιουργήθηκε το Πολιτιστικό Πάρκο του ποταμού Βέρο, το οποίο περιλαμβάνει τους δήμους Bárcabo, Adahuesca, Αλκέθαρ, Colungo, Santa Maria de Dulcis, Pozán de Vero, Azara, Castillazuelo και Μπαρμπάστρο.
Ο ποταμός Βέρο μέσα στα φαράγγια της οροσειράς της Γουάρα
Ο ποταμός Βέρο είναι γνωστός για το πέρασμά του κατά μήκος της διαδρομής του μέσα από βαθιά φαράγγια με ιδιαίτερο ενδιαφέρον ως προς το τοπίο τους. μικρογραφία|280px|Ο ποταμός Βέρο σε ένα από τα "Los Oscuros" (τα σκούρα).
Το φαράγγι του Βέρο
Η κλασική διαδρομή ξεκινάει από τον χώρο του πάρκινγκ που βρίσκεται πολύ κοντά στην πόλη της Λεθίνα. Σε απόσταση 5 λεπτών με τα πόδια, υπάρχει στο ποτάμι ένας σταθμός μέτρησης χωρητικότητας του νερού με έναν διάδρομο που επιτρέπει το πέρασμα στην απέναντι πλευρά, λίγο πριν το φαράγγι του Βέρο. Μόλις αρχίσει η κάθοδος, υπάρχουν τα ερείπια του μύλου της Λεθίνα, και ακολουθεί η αποχέτευση και αντλία νερού που τροφοδοτούσε τον μύλο. Στα 700 μ., χρειάζεται κανείς να διασχίσει τον ποταμό ώστε λίγο μετά να βρεθεί στις εκβολές του φαραγγιού του Basender (ή Cruciacha), στα δεξιά του, που σχηματίζει μια περίεργη κοιλότητα στα τοιχώματα του ποταμού. Πάνω, βρίσκεται το καταφύγιο της Άνω Λεθίνα, το οποίο φιλοξενεί σχηματικές ζωγραφιές σε κόκκινο, μαύρο και άσπρο χρώμα. Μια εκτροπή οδηγεί τα νερά προς τα κάτω στο εκκλησάκι του Σαν Μαρτίν, όπου ενσωματώνεται το φαράγγι της Choca στα δεξιά. Σε αυτό το φαράγγι στο βόρειο τμήμα του, βρίσκονται οι προϊστορικές σπηλιές του Barfaluy. Τα βράχια σε αυτό το σημείο είναι γεμάτα με φυσικά καταφύγια, τα "Καταφύγια του Γαγινέρο", με τη μορφή σπηλαίων ή εσοχών στο βράχο, μερικά από τα οποία περιέχουν προϊστορικά έργα ζωγραφικής. μικρογραφία|αριστερά|Σπηλαιογραφίες στα καταφύγια του Barfaluy Από το σημείο αυτό είναι δυνατόν να αφήσει κανείς τον ποταμό ανεβαίνοντας από την αριστερή πλευρά της κοίτης του ποταμού μέχρι το "Tozal de Mallata", ενώ περίπου 500 μέτρα πιο κάτω βρίσκεται μια περιοχή που ονομάζεται "Los Oscuros" (τα σκούρα) από όπου πλέον δεν μπορεί κανείς να συνεχίσει περπατώντας. Σε αυτήν την περιοχή υπάρχει ένα άλλο σημείο ενδιαφέροντος σχετικό με την τέχνη των σπηλαιογραφιών, τα «Καταφύγια της Μαλάτα», σε υψόμετρο 800 μ.
Μόλις περάσει κανείς το Los Oscuros, συναντάει ένα χαοτικό σύμπλεγμα από συνωστισμένους βράχους, από το εσωτερικό των οποίων περνάει πολύ κρύο νερό, όπου υπάρχει ένα άλλο μέρος όπου χρειάζεται να κολυμπήσει, οι "Clusas", μακρόστενοι νερόλακκοι και βαθιές λιμνούλες που φτάνουν μέχρι τη συμβολή του φαραγγιού των Chimiachas, στα δεξιά, όπου υπάρχει ένας τεράστιος πέτρινος θόλος που ονομάζεται "La Cocineta".
Ο ποταμός ρέει βυθισμένος ανάμεσα σε γκρεμούς στεφανωμένους με πλαγιές ύψους 900 έως 1000 μέτρων. Περίπου 300 μ. πάνω από την κοίτη του ποταμού, εύκολα περνάει κανείς μέσα από ένα ανοικτό τμήμα προς ένα μέρος γνωστό ως "Visera" ή "Peña Volada", έναν βράχο σε σχήμα θόλου ύψους άνω των 200 μέτρων. Από αυτόν το θόλο, κείτονται πλάκες βράχου που έχουν αποκολληθεί πάνω από τον ποταμό, σχηματίζοντας κοιλότητες μέσω των οποίων διέρχεται το νερό. Στη συνέχεια, ο ποταμός ανοίγει και περνά κάτω από έναν κάθετο βράχο που ονομάζεται "Tozal del Vero", ύψους περίπου 350 μέτρων, που είναι ιδιαίτερα ελκυστικός για τους αναρριχητές ορειβάτες. Έπειτα, υπάρχει ένα δεύτερο χαοτικό βραχώδες σύμπλεγμα από νερόλακκους και λιμνούλες, και πιο κάτω ένα τρίτο με αρκετές στενώσεις πριν φτάσει στη γέφυρα του Villacantal, όπου και τελειώνει το φαράγγι. μικρογραφία|280px|Οι Πασαρέλες του Βέρο πριν από τον καταρράχτη του Μύλου, κοντά στο [[Αλκέθαρ.]]